येँ -नेपालभाषा टाइम्स न्हिपौया प्रकाशन संस्था सन्ध्या टाइम्स प्रकाशन प्रा.लि.या अध्यक्ष लिसें 'शुक्रवाःया तँसापौ' या सम्पादक रमेशकाजी स्थापितयात म्हीग राष्ट्रपति विद्यादेवी भण्डारीं सम्मानित यानादिल । प्रेस काउन्सिल नेपालया ४९ क्वःगु दिवसया लसताय् राष्ट्रपति निवासय् जूगु छगू ज्याझ्वःया दथुइ वय्कःयात ताःई पत्रकारिताय् यानादीगु सेवाया कदर कथं हनापौ देछासें सम्मान याःगु खः ।
अथेहे नेपालभाषा टाइम्सया ग्वाहालिमि पद्मसागर कक्षपतियात प्रेस काउन्सिल विधागत पत्रकारिता पुरस्कार लःल्हाःगु दु । वय्कःयात फोटोग्राफी विधाय् राष्ट्रपति पाखें हनापौ व सञ्चारमन्त्री गोकुलप्रसाद बाँस्कोटां नगद व दसिपौ लःल्हाःगु खः ।
